Ο **Αθλητικός Σύλλογος Αχιλλέας Νάουσας**, είναι αθλητικό ποδοσφαιρικό σωματείο στον νομό Ημαθίας που εδρεύει στη Νάουσα και έχει επίσημο έτος ίδρυσης το 1978.

Την αγωνιστική περίοδο 2021-22 αγωνίζεται στην Γ΄ Κατηγορία Ε.Π.Σ. Ημαθίας. Έδρα του αποτελεί το Δημοτικό Στάδιο Νάουσας.

Ιστορικό
--------

Το 1930 ιδρύθηκε ανεπίσημα στη Νάουσα ο **Αθλητικός Σύλλογος Ναούσης «ο Αχιλλεύς»**, ο οποίος το 1932 αναγνωρίστηκε επίσημα από το Πρωτοδικείο Βέροιας. Το 1954 αποτέλεσε ένα από τα 19 ιδρυτικά σωματεία της Ε.Π.Σ. Κεντρικής-Δυτικής Μακεδονίας που περιλάμβανε τους νομούς Ημαθίας, Πιερίας και Πέλλας και ξεκίνησε τη δράση του στα επίσημα πρωταθλήματα τη σεζόν 1954-55 από το πρωτάθλημα Γ΄ Κατηγορίας της νεοσύστατης ΕΠΣΚΔΜ μαζί με τις υπόλοιπες ομάδες της Νάουσας, την «Αθηνά» (έτος ίδρυσης 1924), τον «Ολυμπιακό» (έτος ίδρυσης 1934) και τον «Ακρίτα» (έτος ίδρυσης 1928). Το 1958 ο Αχιλλέας συγχωνεύτηκε με την Αθηνά και τον Ακρίτα δημιουργώντας τον «Παναουσαϊκό».

Το 1976, ως προσπάθεια αναγέννησης του ιστορικού συλλόγου, επανιδρύθηκε με την ονομασία **Αθλητικός Σύλλογος Αχιλλέας Νάουσας**. Το 1978 αναγνωρίστηκε επίσημα και ξεκίνησε την επίσημη δράση του από το πρωτάθλημα της Γ΄ Κατηγορίας τη σεζόν 1978-79 με προπονητή τον Παύλο Χατζηιωαννίδη τερματίζοντας στην 3η θέση, ενώ την επόμενη χρονιά κέρδισε την άνοδο στη Β΄ Κατηγορία. Το 1982, με προπονητή τον παλαίμαχο ποδοσφαιριστή του Φ.Α.Σ. Νάουσα, Διονύση Μπεσλίκα, κέρδισε την άνοδο στην Α΄ Κατηγορία, έχοντας αναδειχθεί πρωταθλητής του 2ου ομίλου και υπερπρωταθλητής Β΄ Κατηγορίας, κερδίζοντας τον πρωταθλητή του 1ου ομίλου Άρη Παλαιού Σκυλιτσίου. Το 1985 νίκησε σε αγώνα κατάταξης στο Εθνικό στάδιο Βέροιας τον Μέγα Αλέξανδρο Τρικάλων και αναδείχθηκε πρωταθλητής Α΄ Κατηγορίας της ΕΠΣΚΜ, κερδίζοντας την πολυπόθητη άνοδο στην Εθνική Ερασιτεχνική Κατηγορία, τη μετέπειτα Δ΄ Εθνική.

Τη σεζόν 1985-1986 έκανε την παρθενική του εμφάνιση στα Εθνικά πρωταθλήματα και συμμετείχε στον 6ο όμιλο της Εθνικής Ερασιτεχνικής Κατηγορίας όπου ήρθε αντιμέτωπος με τους Μέγα Αλέξανδρο Αλεξάνδρειας και Δόξα Μακροχωρίου από το νομό Ημαθίας, τους Αναγέννηση Επανομής, Παύλο Μελά Σταυρούπολης, Ακρίτες Συκεών, Αναγέννηση Νεάπολης, Καμπανιακό, Π.Α.Ο. Κουφαλίων και Π.Α.Ο. Νέων Επιβατών από το νομό Θεσσαλονίκης και τους Π.Α.Σ. Φλώρινα, Αετό Σκύδρας, Παναργειακό Άργους Ορεστικού, Εθνικό Αξιούπολης και τον συνονόματό του Αχιλλέα Κιλκίς από τους νομούς Φλώρινας, Καστοριάς, Πέλλας και Κιλκίς μεταξύ άλλων και τερματίζοντας στην 17η θέση σε σύνολο 19 ομάδων γνώρισε τον υποβιβασμό.

Μετά από 4 χρονιές, τη σεζόν 1989-90, αναδείχθηκε εκ νέου πρωταθλητής ΕΠΣΚΜ και κέρδισε την άνοδο στην Δ΄ Εθνική κατηγορία. Είχε προηγηθεί η επικράτησή του επί του Αχιλλέα Κιλκίς στο Δημοτικό Στάδιο Νάουσας σε αγώνας μπαράζ, τα οποία τελικά ακυρώθηκαν από την ΕΠΟ κι προβιβάστηκαν αμφότεροι. Έτσι, τη σεζόν 1990-91 συμμετείχε στον 2ο όμιλο της Δ΄ Εθνικής με προπονητή τον Κώστα Αραμπατζή και ήρθε αντιμέτωπος με ομάδες από Θεσσαλονίκη, Χαλκιδική, Σέρρες και Κιλκίς, μεταξύ αυτών οι Αγροτικός Αστέρας Ευόσμου, Ποσειδών Νέας Μηχανιώνας, Εθνικός Σιδηροκάστρου, Α.Ε. Πολυκάστρου και Αχιλλέα Κιλκίς, αλλά και από την Ημαθία οι Α.Μ.Σ. Αλεξάνδρεια και Μ.Α.Σ. Βεργίνα, όπου τερματίζοντας στην 8η θέση παρέμεινε με άνεση στην κατηγορία. Την ίδια χρονιά κατέκτησε το Κύπελλο ΕΠΣΚΜ, νικώντας με 4-1 στον τελικό τον Εθνικό Κλειδίου. Ωστόσο όμως, την επόμενη χρονιά, 1991-92, παρότι ισοβάθμησε με τους Αχιλλέα Κιλκίς, Αιγινιακό και Δόξα Μακροχωρίου, τελικά κατέλαβε την 15η θέση του 9ου ομίλου της Δ΄ Εθνικής και υποβιβάστηκε, αγωνιζόμενος έκτοτε στο τοπικό πρωτάθλημα.

Διαχρονική αγωνιστική πορεία
----------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία | Άνοδος/Υποβιβασμός |
| --- | --- | --- |
| **1978-79** | Γ΄ ΕΠΣΚΔΜ |
| **1979-80** | Γ΄ ΕΠΣΚΔΜ | Άνοδος |
| **1980-81** | Β΄ ΕΠΣΚΜ |
| **1980-81** | Β΄ ΕΠΣΚΜ |
| **1981-82** | Β΄ ΕΠΣΚΜ | 1η θέση, Άνοδος |
| **1982-83** | Α΄ ΕΠΣΚΜ |
| **1983-84** | Α΄ ΕΠΣΚΜ |
| **1984-85** | Α΄ ΕΠΣΚΜ | 1η θέση, Άνοδος |
| **1985-86** | Εθνική Ερασιτεχνική | 17η θέση, Υποβιβασμός |
| **1986-87** | Α΄ ΕΠΣΚΜ |
| **1987-88** | Α΄ ΕΠΣΚΜ |
| **1988-89** | Α΄ ΕΠΣΚΜ |
| **1989-90** | Α΄ ΕΠΣΚΜ | 1η θέση, Άνοδος |
| **1990-91** | Δ΄ Εθνική |
| **1991-92** | Δ΄ Εθνική | 15η θέση, Υποβιβασμός |
| **1992-93** | Α΄ ΕΠΣΚΜ |
| **1993-94** | Α΄ ΕΠΣΚΜ |
| **1994-95** | Α΄ ΕΠΣΚΜ |
| **1995-96** | Α΄ ΕΠΣΗ | Υποβιβασμός |

 | 

| Περίοδος | Κατηγορία | Άνοδος/Υποβιβασμός |
| --- | --- | --- |
| **1996-97** | Β΄ ΕΠΣΗ |
| **1997-98** | Β΄ ΕΠΣΗ |
| **1998-99** | Β΄ ΕΠΣΗ |
| **1999-00** | Β΄ ΕΠΣΗ |
| **2000-01** |  |
| **2001-02** |  |
| **2002-03** |  |
| **2003-04** | Α΄ ΕΠΣΗ |
| **2004-05** | Α΄ ΕΠΣΗ |
| **2005-06** | Α΄ ΕΠΣΗ |
| **2006-07** | Α΄ ΕΠΣΗ | Υποβιβασμός |
| **2007-08** | Α2 ΕΠΣΗ |
| **2008-09** | Α2 ΕΠΣΗ |
| **2009-10** | Α2 ΕΠΣΗ |
| **2010-11** | Α2 ΕΠΣΗ | 2η θέση, Άνοδος |
| **2011-12** | Α1 ΕΠΣΗ |
| **2012-13** | Α1 ΕΠΣΗ |
| **2013-14** | Α1 ΕΠΣΗ |
| **2014-15** | Α1 ΕΠΣΗ |
| **2015-16** | Α1 ΕΠΣΗ |
| **2016-17** | Α1 ΕΠΣΗ |
| **2017-18** | Α1 ΕΠΣΗ |

 | 

| Περίοδος | Κατηγορία | Άνοδος/Υποβιβασμός |
| --- | --- | --- |
| **2018-19** | Α1 ΕΠΣΗ |
| **2019-20** | Α1 ΕΠΣΗ |

 |

Παραπομπές
----------

1. ↑  Εγγεγραμμένα σωματεία, επίσημη ιστοσελίδα ΓΓΑ
2. ↑  *Ο Αχιλλέας Νάουσας θα δεξιωθεί τους παίκτες του* kerkidasport.gr
3. ↑  «Ιστορία». *axilleasnaousasfc.blogspot.gr*. Ανακτήθηκε στις 30 Απριλίου 2022.
4. ↑  «Φωτογραφίες αρχείου». *axilleasnaousasfc.blogspot.gr*. Ανακτήθηκε στις 20 Μαΐου 2018.
5. ↑  *Αφιέρωμα στον Αχιλλέα Νάουσας* epilogesnews.gr
6. ↑  εφ. «Θεσσαλονίκη» 5 Απριλίου 1990, Ένθετο «Θεσσαλονίκη Σπορ» σελ.10
7. ↑  *Αφιέρωμα στον Αχιλλέα Νάουσας* epilogesnews.gr
8. ↑  «*Ιστορία τελικών* eps-imathias.gr». Αρχειοθετήθηκε από το πρωτότυπο στις 17 Μαΐου 2022. Ανακτήθηκε στις 30 Απριλίου 2022.
9. ↑  *Αφιέρωμα στον Αχιλλέα Νάουσας* epilogesnews.gr